Ochiul lui Sauron în Silicon Valley: De teama apocalipsei și a hoților, elita americană își transformă casele în buncăre militare
Casele viitorului vor fi la fel de bine apărate de intruși precum o bază militară dotată cu cele mai noi măsuri de securitate: camere și senzori care supraveghează tot perimetrul, drone care se activează pentru a îndepărta orice potențial infractor, imagini 3D ale casei actualizate în timp real și agenți de pază care monitorizează alertele dintr-un sediu central. Acesta este viitorul securității private imaginat de Sauron, o companie din Silicon Valley care se laudă cu o listă de așteptare ce include unii dintre cei mai importanți investitori și directori din domeniul tehnologiei, relatează The Washington Post.